Mahyudin, ST, MM lahir di Tanjung, Tabalong 8 Juni 1970. Sidin politisi partai Golkar nang jua menjabat wakil ketua MPR periode 2014-2019.
Sidin sekolah SD wan SMP di Sangata, Kutai Timur, Kaltim. Lalu sidin menyambung ke SMAN 2 Tanjung wan kuliah di Teknik Sipil Unlam sampai dapat galar ST tahun 1996. Lalu sidin menyambung S2 ke Magister Manajemen Unsoed wan dapat galar MM tahun 2001.
Sidin pernah jadi direktur CV Hapindo Utama sampai tahun 2000. Sambil jadi direktur perusahaan, sidin jua jadi wakil sekretaris Golkar Kecamatan Sangata tahun 1997-2000. Imbah habis masa jabat sebagai wakil sekretaris, sidin jadi sekretaris DPD Partai Golkar Kutai Timur pada periode 2000-2001.
Tahun 2001 jua sidin tapilih jadi Wakil Bupati Kutai Timur sampai tahun 2003 lalu naik jadi Bupati Kutai Timur masa jabatan 2003-2006. Di partai, balum habis masa jabat jadi sekretaris, sidin jua diangkat jadi Ketua DPD Partai Golkar Kutai Timur periode 2001-2008. Sambil menjabat Ketua DPD Partai Golkar Kutai Timur, sidin jua bakacimpung dalam penanggulangan narkoba gasan masyarakat jadi Ketua Badan Koordinasi Narkoba Daerah tahun 2001-2005. Imbah menjabat ketua DPR Partai Golkar Kutai Timur, sidin naik jadi Ketua DPD I Partai Golkar Provinsi Kalimantan Timur tahun 2008-2009.
Tahun 2009 sidin tapilih jadi anggota DPR RI dapil Kaltim matan Partai Golkar dengan 77.543 suara. Tahun 2014 sidin tapilih lagi jadi anggota DPR RI dengan jumlah suara 91.623. Lalu wayah pemungutan suara di Komplek Senayan, Mahyudin terpilih jadi Wakil Ketua MPR RI mendampingi Zulkifli Hasan.
Mahyudin nang jua lakinya Agati Sulie ngini bisi visi misi Meningkatkan kesejahteraan rakyat dengan mengalokasikan anggaran infrastruktur pro rakyat untuk pembangunan infrastruktur dan peningkatan pelayanan kesehatan dan sekolah, wan Mempercepat belanja negara untuk infrastruktur untuk meningkatkan penyerapan APBN.
Sidin sabuting urang Banjar nang bisi jabatan tinggi jadi pimpinan lembaga tinggi negara. Jar sidin Urang Banjar perlu lebih banyak lagi bakiprah di tingkat nasional. Jar sidin jua amun diurut-urut Urang Banjar nang bakiprah secara nasional banyak banar tapi kada mau diekspos jadinya kada tapi kalihatan.
Sidin baharap mulai wayahini, Urang Banjar perlu tampil dengan mengekspos dirinya jadinya gasan nang kawa belajar lebih banyak lagi ilmunya. "Pertarungan hidup di tingkat nasional ngitu dasar ketat, bukti Urang Banjar bisa bertahan itu banyak di Jakarta," jar sidin.
Diakui Mahyudin nang jua manjabat Ketua Umum Himpunan Kerukunan Tani Indonesia (HKTI) periode 2015-2020 ngini, sidin hanyar baumur 40 tahun, masih anum, jadinya harus belajar wan bubuhan tatuha nang bapangalaman di tingkat nasional. "Karena kita Urang Banjar, tentu nang pas ngitu adalah belajar lawan urang tuha Banjar jua nang tabukti bisa basaing wan urang daerah lainnya. Ngini kada soal primordial, tapi soal spirit Urang Banjar yang hidup di tingkat nasional," jar sidin.
Mahyudin, ST, MM lahir di Tanjung, Tabalong 8 Juni 1970. Ia merupakan politisi partai Golkar yang juga menjabat wakil ketua MPR periode 2014-2019. Ia salah satu urang Banjar yang mempunyai jabatan tinggi menjadi pimpinan lembaga tinggi negara. Menurutnya Urang Banjar perlu lebih banyak lagi berkiprah di tingkat nasional.
bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn